Üldkohtu (kuues koda) 19. novembri 2020. aasta määrus – Buxadé Villalba jt vs. Parlament

(kohtuasi T‑32/20)

Tühistamishagi – Institutsiooniline õigus – Parlamendiliige – Kahe Hispaania saadiku Euroopa Parlamendi liikmeks valimise teadmiseks võtmine parlamendi poolt – Kolme muu Euroopa Parlamendi liikme kaebeõigus – Otsese puutumuse puudumine – Taotlus teha tuvastusotsus – Hagi, mis on osaliselt vastuvõetamatu ja osaliselt esitatud kohtule, kes ei ole ilmselgelt pädev seda läbi vaatama

1. Tühistamishagi – Füüsilised või juriidilised isikud – Mõiste „halduse üldakt“ – Kõik üldaktid peale seadusandlike aktide – Euroopa Parlamendi otsus, millega võetakse teatavaks kahe nimeliselt tuvastatud isiku valimine Euroopa Parlamendi liikmeks – Välistamine (vt punktid 24–30)

2. Tühistamishagi – Vaidlustatud akti adressaadiks oleva füüsilise või juriidilise isiku esitatud hagi – Mõiste „adressaat“ – Asjaolu, et kedagi aktis ei nimetatud – Välistamine (ELTL artikli 263 lõige 4) (vt punktid 32–38)

3. Tühistamishagi – Füüsilised või juriidilised isikud – Neid otseselt ja isiklikult puudutavad aktid – Euroopa Parlamendi presidendi avaldus, mis tehti täiskogu istungil ja mida levitati institutsiooni veebilehel – Hagejate isikliku puutumuse puudumine – Vastuvõetamatus (ELTL artikli 263 neljas lõik) (vt punkt 39)

4. Tühistamishagi – Füüsilised või juriidilised isikud – Neid otseselt ja isiklikult puudutavad aktid – Otsene puutumus – Kriteeriumid – Euroopa Parlamendi otsus, millega võetakse teatavaks kahe nimeliselt tuvastatud isiku valimine Euroopa Parlamendi liikmeks – Muude Hispaaniast valitud liikmete otsene puutumus – Puudumine (ELTL artikli 263 neljas lõik) (vt punktid 41, 42 ja 47–51)

5. Tühistamishagi – Füüsilised või juriidilised isikud – Neid otseselt ja isiklikult puudutavad aktid – Kumulatiivsed tingimused – Hagi vastuvõetamatus neist tingimustest kasvõi ühe täitmata jätmisel (ELTL artikli 263 neljas lõik) (vt punkt 43)

6. Põhiõigused – Õigus tõhusale kohtulikule kaitsele – Liidu õigusaktide seaduslikkuse kontroll – Üksikasjalikud eeskirjad – Selle õiguse kaitse liidu kohtu või liikmesriigi kohtu poolt vastavalt vaidlustatud akti õiguslikule vormile – Võimalus esitada kehtivuse hindamiseks tühistamishagi või eelotsusetaotlus (ELL artikli 6 lõige 1; ELTL artikli 263 neljas lõik; Euroopa Liidu põhiõiguste harta, artikkel 47 ja artikli 52 lõige 7) (vt punktid 53 ja 54)

7. Tühistamishagi – Liidu kohtu pädevus – Nõue teha tuvastusotsus – Vastuvõetamatus (ELTL artikkel 263) (vt punkt 64)

8. Tühistamishagi – Liidu kohtu pädevus – Nõue teha institutsioonile ettekirjutus – Vastuvõetamatus (ELTL artikkel 266) (vt punkt 68)

Ese

ELTL artikli 263 alusel esitatud hagi, milles palutakse tühistada see, et parlament võttis teadmiseks, et Carles Puigdemont i Casamajó ja Antoni Comín i Oliveres on valitud Euroopa Parlamendi liikmeks, millest parlamendi president teatas 13. jaanuari 2020. aasta täiskogu istungil.

Resolutsioon

1. Jätta hagi läbi vaatamata, kuna see on osaliselt vastuvõetamatu ja osaliselt esitatud kohtule, kes ei ole ilmselgelt pädev seda läbi vaatama.

2. Hispaania Kuningriigi, Carles Puigdemont i Casamajó ja Antoni Comín i Oliverese menetlusse astumise avalduste üle otsustamise vajadus on ära langenud.

3. Jätta Jorge Buxadé Villalba, Hermann Tertsch Del Valle-Lersundi ja María Esperanza Araceli Aguilar Pinari kohtukulud nende endi kanda ja mõista neilt välja Euroopa Parlamendi kohtukulud.